Source: http://mikkeli.cloudnc.fi/fi-FI/Toimielimet/Kasvatus_ja_opetuslautakunta/Kokous_2742017/Mikkelin_kansalaisopiston_kurssimaksujen(3731)
Timestamp: 2019-04-23 16:53:19+00:00

Document:
Mikkelin kansalaisopiston kurssimaksujen tarkistaminen 2017 | Mikkeli
Kokous 27.4.2017
Mikkelin kansalaisopiston kurssimaksujen tarkistaminen 2017
Kasvatus- ja opetuslautakunta, kokous 27.4.2017
§ 38 Mikkelin kansalaisopiston kurssimaksujen tarkistaminen 2017
MliDno-2017-915
Valmistelija kansalaisopiston rehtori Matti Laitsaari, puh 044 794 2930
Mikkelin kansalaisopiston kurssimaksuista päättää kasvatus- ja opetuslautakunta. Kurssimaksujen osalta on keväällä 2013 päätetty, että maksuja on tarkoituksenmukaista korottaa vuosittain kustannusten nousua vastaavasti, jotta vältytään kertaluontoisilta suurehkoilta korotuksilta.
Kurssimaksujen korottamisen pohjana on käytetty muun muassa kuluttajahintaindeksissä tapahtuneita muutoksia. Kuluttajahintaindeksi on vuoden 2016 aikana noussut noin 0,4 prosenttia. Opiston vuokrakustannukset ovat nousseet viime vuodenvaihteessa yhdellä prosentilla. Palkkojen nousu on puolestaan ollut viime vuoden ajan hyvin maltillista.
Koska vuokrankorotukset koskevat vain osaa opiston kustannuksista, perusteltu kurssimaksujen korotus lukuvuodelle 2017-18 on puoli prosenttia. Korotus on niin pieni, että kun kurssituntien määrään perustuvat kurssimaksut pyöristetään lähimpään euroon, ei suurin osa opiston kurssimaksuista nouse nyt esillä olevalla korostusprosentilla käytännössä lainkaan. Pienikin korotus on kuitenkin syytä tehdä, koska se vaikuttaa kurssihintojen määräytymiseen myöhemmin tehtävien korotusten yhteydessä.
Muutoksena nykyisin käytössä olevaan kurssimaksutaulukkoon on maksukorotuksen lisäksi se, että yli 90 tuntia kestävät kurssit luokitellaan jatkossa erikseen hinnoiteltaviksi kursseiksi. Tähän saakka erikseen hinnoiteltavia ovat olleet kymmenen tuntia tai vähemmän kestävät kurssit. Yli 90 tuntia kestävien kurssien hinnoittelu on perustunut taulukkoon ja siihen tehtäviin senttimääräisiin korotuksiin ja näin ollen maksukorotukset ovat pitkään kestävien kurssien kohdalla olleet kurssimaksujen tarkistusten yhteydessä käytännössä pienempiä kuin kustannusten nousu olisi edellyttänyt. Prosenttiperusteiset korotukset on helpompi tehdä, kun porrastus ei perustu kiinteisiin senttimääriin.
Lisäksi maksutaulukon alapuolelta on nyt kokonaan poistettu kuvaus kurssimaksujen porrastumisesta, koska kuvaus on käytännössä tarpeeton. Porrastus muuttuu kuitenkin jokaisen korotuksen yhteydessä.
Liite 1 (nykyiset, elokuun 2016 alussa voimaan tulleet kurssimaksut)
Liite 2 (esitys uusiksi, elokuun 2017 alusta voimaan tuleviksi kurssimaksuiksi)
Kasvatus- ja opetuslautakunta hyväksyy liitteen mukaiset kansalaisopiston uudet kurssimaksut ja päättää, että uudet maksut tulevat voimaan elokuun 2017 alusta alkaen.
Merkittiin, että Janne Strengell poistui kokouksesta tämän pykälän käsittelyn aikana klo 18.45.
Tämän pykälän käsittelyn jälkeen päätettiin siirtää 1.6.2017 merkitty kokous pidettäväksi 30.5.2017.
Matti Laitsaari
Liite Kansalaisopiston kurssimaksut 8_2016.pdf (pdf, 92 kt)
Liite Kansalaisopiston kurssimaksut 8_2017.pdf (pdf, 91 kt)
§ 29 Viranhaltijoiden päätösten otto-oikeus/sivistystoimenjohtaja
§ 31 Ilmoitusasiat ja viranhaltijoiden päätökset tiedoksi
§ 32 Esitys ryhmäperhepäiväkoti Peukaloisen lakkauttamisesta ja muuttamisesta Sannan päiväkodin ryhmäksi.
§ 34 Valtuustoaloite Mikkelin kaupungin varhaiskasvatuksen linjauksien muuttamiseksi
§ 35 Erityisen koulutustehtävän hakeminen 1.8.2018 lukien, Mikkelin lukio
§ 36 Talousarvion toteutumisen seuranta 2017, kasvatus- ja opetuslautakunta
§ 37 Kansalaisopistojen liitto KoL ry:n liittokokous 8.–9.6.2017 Oulussa

References: § 38

§ 29

§ 31

§ 32

§ 34

§ 35

§ 36

§ 37